7 Եթե միշտ հիշենք մեր օրհնությունների մասին և խորհրդածենք դրանց շուրջ, կմղվենք աղոթելու Եհովային և շնորհակալություն հայտնելու նրան (Սաղ. 95։2; 100։4, 5)։ Շատերի համար աղոթքը Աստծուց ինչ-որ բան խնդրելու միջոց է միայն։ Բայց մենք գիտենք, որ Եհովային հաճելի է, երբ շնորհակալություն ենք հայտնում նրան այն ամենի համար, ինչ ունենք։ Աստվածաշնչում բազմաթիվ շնորհակալական աղոթքներ կան, ինչպես, օրինակ, Աննայի և Եզեկիայի սրտաբուխ աղոթքները (1 Սամ. 2։1–10; Ես. 38։9–20)։ Ուստի ընդօրինակիր Եհովայի այս հավատարիմ ծառաներին, որոնք երախտագիտության ոգի են դրսևորել։ Շնորհակալություն հայտնիր Եհովային քո ստացած օրհնությունների համար (1 Թեսաղ. 5։17, 18)։ Այդպես վարվելով՝ մեծ օգուտներ կքաղես. քեզ թեթևացած կզգաս, կաճի Եհովայի հանդեպ քո սերը, և ավելի կմտերմանաս նրա հետ (Հակ. 4։8)։